Σήμερα θα σας μάθω,
πώς παίζεται το αγαπημένο μου παιχνίδι:
η μαζική δακτυλοπάλη πολλαπλών παικτών.
Είναι το μοναδικό παιχνίδι στον κόσμο, που γνωρίζω,
που δίνει σε σένα, τον παίκτη
την ευκαιρία να βιώσει
10 θετικά συναισθήματα σε 60 δευτερόλεπτα ή λιγότερο.
Αυτό είναι αλήθεια, οπότε αν παίξουμε το παιχνίδι αυτό σήμερα,
για ένα μόλις λεπτό,
θα νιώσετε χαρά, ανακούφιση, αγάπη, έκπληξη,
υπερηφάνεια, περιέργεια, έξαψη, δέος και θαυμασμό,
ικανοποίηση και δημιουργικότητα,
όλα στη διάρκεια ενός λεπτού.
Ακούγεται αρκετά καλό, ε; Τώρα είστε πρόθυμοι να παίξετε.
Για να σας μάθω αυτό το παιχνίδι,
θα χρειαστώ μερικούς εθελοντές,
να ανέβουν στη σκηνή πολύ γρήγορα
και θα κάνουμε μια επίδειξη.
Όσο ανεβαίνουν, πρέπει να σας πω,
ότι το παιχνίδι εφευρέθηκε πριν 10 χρόνια
από μια κολεκτίβα καλλιτεχνών στην Αυστρία, ονόματι Monochrom.
Ευχαριστούμε λοιπόν Monochrom.
Λοιπόν, οι περισσότεροι άνθρωποι γνωρίζουν
την παραδοσιακή δακτυλοπάλη δύο ατόμων.
Σάνι, ας τους θυμίσουμε.
Ένα, δύο, τρία, τέσσερα, κηρύττω δακτυλοπάλη και παλεύουμε,
και φυσικά η Σάνι με νικά, γιατί είναι η καλύτερη.
Το βασικό στη μαζική δακτυλοπάλη πολλαπλών παικτών,
είναι ότι είμαστε η γενιά των παιχτών.
Υπάρχουν ένα δισεκατομμύριο παίχτες στον πλανήτη,
γι'αυτό χρειαζόμαστε μια πρόκληση.
Το πρώτο πράγμα, που χρειαζόμαστε, είναι περισσότεροι αντίχειρες.
Γι'αυτό έλα από δω Έρικ.
Μπορούμε να έχουμε 3 αντίχειρες μαζί
Nα έρθει και ο Πήτερ μαζί μας.
Μπορούμε να έχουμε ακόμα και 4 αντίχειρες μαζί.
Για να νικήσεις,
πρέπει να πατήσεις πρώτος τον αντίχειρα κάποιου άλλου.
Αυτό είναι σημαντικό. Δεν μπορείς,
να περιμένεις να παλέψουν και να μπεις τελευταία στιγμή.
Δεν κερδίζεις έτσι.
Ποιος το έκανε αυτό; Έρικ εσύ το έκανες.
Λοιπόν ο Έρικ θα κέρδιζε. Μου πάτησε πρώτος τον αντίχειρα.
Αυτός, λοιπόν, είναι ο πρώτος κανόνας
και βλέπουμε ότι 3 ή 4
είναι ο τυπικός αριθμός αντιχείρων σε έναν κόμβο.
Αν όμως νιώθετε φιλόδοξοι, δε χρειάζεται να είστε συγκρατημένοι.
Μπορούμε να τα δώσουμε όλα.
Το βλέπετε εδώ πάνω.
Ο μόνος κανόνας που χρειάζεται να θυμάστε είναι,
ότι είμαστε η γενιά των παιχτών και μας αρέσουν οι προκλήσεις.
Πρόσεξα ότι όλοι σας έχετε
μερικούς αντίχειρες που δε χρησιμοποιείτε.
Πιστεύω λοιπόν, ότι θα'πρεπε να έχουμε μεγαλύτερη συμμετοχή.
Αν είχαμε μόνο 4 ανθρώπους,
θα μπορούσαμε να το κάνουμε έτσι,
να δοκιμάσουμε να παλέψουμε δηλαδή,
και με τους 2 αντίχειρες ταυτόχρονα.
Τέλεια.
Αν είχαμε περισσότερο κόσμο στην αίθουσα,
αντί να παλεύουμε σε κλειστό κόμβο,
θα δοκιμάζαμε να πείσουμε και άλλους να συμμετάσχουν.
Αυτό ακριβώς θα κάνουμε τώρα.
Θα προσπαθήσουμε να τους βάλουμε όλους,
1500 αντίχειρες στην αίθουσα αυτή,
συνδεδεμένους σε έναν και μόνο κόμβο.
Πρέπει να συνδέσουμε και τα δύο επίπεδα,
έτσι, αν είστε εκεί πάνω, θα πρέπει
να φτάσετε κάτω και να φτάσετε πάνω.
Τώρα --(Γέλια) --
προτού ξεκινήσουμε --
Αυτό είναι καταπληκτικό. Είστε ενθουσιασμένοι που θα παίξετε. --
προτού ξεκινήσουμε, μπορώ να έχω τα σλάιντ εδώ πάνω γρήγορα,
γιατί αν γίνετε πολύ καλοί σ'αυτό το παιχνίδι
θέλω να ξέρετε ότι υπάρχουν και επίπεδα προχωρημένων.
Αυτό λοιπόν είναι ένα σχετικά απλό επίπεδο, σωστά;
Υπάρχουν όμως προχωρημένοι συνδυασμοί.
Αυτός είναι ο λεγόμενος Συνδυασμός Άστρο του Θανάτου.
Έχουμε θαυμαστές του Πολέμου των Άστρων;
Αυτός λέγεται Λωρίδα του Μέμπιους.
Οι θαυμαστές της επιστήμης θα το καταλάβουν.
Αυτό είναι το δυσκολότερο επίπεδο. Το ακραίο.
Θα μείνουμε στο απλό επίπεδο για τώρα.
Θα σας δώσω 30 δευτερόλεπτα,
για να μπουν όλοι οι αντίχειρες στον κόμβο.
Συνδέστε τα ανώτερα με τα κατώτερα επίπεδα,
εσείς πάτε εκεί κάτω.
Τριάντα δευτερόλεπτα. Μπείτε στο δίκτυο. Φτιάξτε τον κόμβο.
Σηκωθείτε όρθιοι! Είναι πιο εύκολο αν είστε όρθιοι.
Όλοι, πάνω πάνω πάνω πάνω!
Σηκωθείτε πάνω φίλοι μου.
Εντάξει.
Μη ξεκινάτε την πάλη ακόμα.
Αν έχετε ελεύθερο αντίχειρα, ανεμίστε τον,
σιγουρευτείτε ότι συνδέθηκε.
Πρέπει να κάνουμε έναν έλεγχο αντίχειρα τελευταίας στιγμής.
Αν έχετε ελεύθερο αντίχειρα, ανεμίστε τον για να σιγουρευτούμε.
Πιάστε τον αντίχειρα!
Απλωθείτε πίσω σας. Έτσι μπράβο.
Κανένας άλλος αντίχειρας;
Εντάξει, με το τρία, θα ξεκινήσετε.
Προσπαθήστε να παρακολουθήσετε. Πιάστε πιάστε πιάστε το.
Εντάξει; Ένα, δύο, τρία, πάμε!
(Γέλια)
Κερδίσατε; Το καταλάβατε; Τέλεια!
(Χειροκρότημα)
Πολύ καλά. Ευχαριστώ πολύ.
Εντάξει.
Όσο επαναπαύεστε στις δάφνες
τις πρώτης σας νίκης
ενός παιχνιδιού μαζικής δακτυλοπάλης πολλαπλών παικτών,
ας κάνουμε μια ανασκόπηση των θετικών συναισθημάτων
Λοιπόν, περιέργεια.
Είπα «μαζική δακτυλοπάλη πολλαπλών παικτών»
και σκεφτήκατε, «Τι στο καλό λέει αυτή;»
Έτσι σας προκάλεσα περιέργεια.
Χρειαζόταν δημιουργικότητα για να λυθεί το πρόβλημα
της τοποθέτησης όλων των αντιχείρων στον κόμβο.
Απλώνομαι γύρω μου και προς τα πάνω.
Χρησιμοποιήσατε τη δημιουργικότητα σας. Αυτό ήταν σπουδαίο.
Τι λέτε για έκπληξη; Το ίδιο το αίσθημα
της προσπάθειας ταυτόχρονης πάλης δύο αντιχείρων προκαλεί μεγάλη έκπληξη.
Ακούσατε τον ήχο να διαχέεται στην αίθουσα.
Νιώθουμε ενθουσιασμό. Ξεκινώντας να παλεύει κανείς
ίσως να ξεκινάει να κερδίζει ή να του αρέσει πάρα πολύ
και έτσι υπάρχει ένα αίσθημα ενθουσιασμού.
Νιώθουμε ανακούφιση. Μπορέσατε να σηκωθείτε όρθιοι.
Καθόσασταν για αρκετή ώρα, οπότε υπάρχει σωματική ανακούφιση.
Μπορέσατε να κουνηθείτε λίγο.
Είχαμε χαρά. Γελούσατε, χαμογελούσατε. Δείτε τα πρόσωπά σας. Η αίθουσα είναι γεμάτη χαρά.
Είχαμε και λίγη ικανοποίηση.
Δεν είδα κανέναν να στέλνει μηνύματα ή να κοιτάει τα email του ενώ παίζαμε,
έτσι λοιπόν είχατε απόλυτη ικανοποίηση από το παιχνίδι.
Το πιο σημαντικό από τα τρία συναισθήματα,
δέος και θαυμασμός, τους είχαμε όλους σωματικά συνδεδεμένους για ένα λεπτό.
Πότε ήταν η τελευταία σας φορά στο TED,
που συνδεθήκατε σωματικά με κάθε άτομο στην αίθουσα;
Είναι πραγματικά φοβερό και θαυμαστό
Μιλώντας για σωματική σύνδεση,
ξέρετε ότι λατρεύω την ορμόνη οξυτοκίνη,
επειδή όταν εκλύετε οξυτοκίνη, νιώθετε συνδεδεμένοι με όλους στην αίθουσα.
Ξέρετε ότι ο καλύτερος τρόπος να απελευθερώσετε γρήγορα οξυτοκίνη
είναι να κρατήσετε το χέρι κάποιου για τουλάχιστον 6 δευτερόλεπτα.
Εσείς κρατιόσασταν χέρι-χέρι για πολύ περισσότερο από 6 δευτερόλεπτα,
έτσι είμαστε όλοι βιοχημικά έτοιμοι,
να αγαπήσουμε ο ένας τον άλλον. Αυτό είναι σπουδαίο.
Υπάρχει και το συναίσθημα της υπερηφάνειας.
Πολλοί άνθρωποι είναι σαν εμένα. Παραδεχτείτε το.
Χάσατε και τους δύο σας αντίχειρες.
Δεν τα καταφέρατε.
Μάθατε όμως μια καινούρια τέχνη σήμερα.
Μάθατε από την αρχή ένα παιχνίδι, που δεν ξέρατε πριν.
Τώρα ξέρετε πως παίζεται. Μπορείτε να μάθετε κι άλλους.
Συγχαρητήρια λοιπόν.
Πόσοι από σας κέρδισαν έναν μόνο αντίχειρα;
Μάλιστα. Σας έχω πολύ καλά νέα.
Σύμφωνα με τους επίσημους κανόνες
της μαζικής δακτυλοπάλης πολλαπλών παικτών
αυτό σας καθιστά μέγα διδάσκαλο του παιχνιδιού.
Γιατί δεν υπάρχουν και τόσοι, που να ξέρουν πώς παίζεται,
πρέπει να επιταχύνουμε κάπως το πρόγραμμα,
περισσότερο απ'ότι θα χρειαζόταν για ένα παιχνίδι σαν το σκάκι.
Συγχαρητήρια λοιπόν, μεγάλοι διδάσκαλοι.
Κέρδισε έναν αντίχειρα μια φορά και γίνε μέγας διδάσκαλος.
Κέρδισε κανείς και με τους δύο αντίχειρες;
Φανταστικά. Εντάξει.
Ετοιμαστείτε να ενημερώσετε την κατάστασή σας στο Twitter ή το Facebook.
Εσείς κύριοι, σύμφωνα με τους κανόνες,
είστε θρυλικοί διδάσκαλοι. Συγχαρητήρια λοιπόν.
Αν θέλετε να παίξετε ξανά, θα σας δώσω μια τελευταία συμβουλή.
Ο καλύτερος τρόπος να γίνετε μυθικοί διδάσκαλοι,
αν έχετε δύο ενεργούς κόμβους,
είναι να διαλέξετε τον ευκολότερο.
Δεν προσέχουν. Δείχνουν κάπως αδύναμοι.
Επικεντρωθείτε σ'αυτόν και κάντε κάτι τρελό
μ'αυτό το χέρι.
Μόλις κερδίσετε, σταματήστε ξαφνικά.
Όλοι μπερδεύονται. Πάτε για τη φονική κίνηση.
Έτσι θα γίνετε θρυλικοί διδάσκαλοι της μαζικής δακτυλοπάλης πολλαπλών παικτών.
Ευχαριστώ, που με αφήσατε να σας μάθω το αγαπημένο μου παιχνίδι.
Ουυυ! (Χειροκρότημα)
Ευχαριστώ. (Χειροκρότημα)